Սպորտի թանգարան (Լայպցիգ)

Լայպցիգի սպորտի թանգարան (), Քյոլնի գերմանական սպորտի և Բեռլինի օլիմպիական թանգարանների հետ համատեղ Գերմանիայի ամենամեծ մարզական թանգարաններից։ Հավաքածուն ընդգրկում է գերմանական մարմնամարզության և սպորտի պատմության վերաբերյալ մոտ 85000 ցուցանմուշ։ Քաղաքի պատմության թանգարանի մասնաճյուղն է։ Այժմ մշտական ցուցադրությունը փակ է այցելուների համար։

Պատմություն 
1977 թվականին Լայպցիգի «Կենտրոնական մարզադաշտի» համապարփակ արդիականացման շրջանակներում ստեղծվել է մարզական թանգարանի նախագիծ։ Գերմանիայի Դեմոկրատական Հանրապետության մարմնամարզական և մարզական վեցերորդ մրցումների կապակցությամբ ստեղծվել է թանգարան՝ 3000 ցուցանմուշների մշտական ցուցադրությամբ, որը տեղադրվել է մոտ 600 մ² տարածքում։ Այն Լայպցիգի օրինակով ներկայացրել է Գերմանիայի սպորտային իրադարձությունների պատմությունը։ 1987 թվականին թանգարանի 10-ամյակի կապակցությամբ ցուցադրությունը թարմացվել է։

1991 թվականին մշտական ցուցադրությունը փակվել է թանգարանի՝ քաղաքային իշխանություններին ունեցած պարտքի պատճառով։ 1996 թվականին հավաքածուն, ինչպես նաև վարչական, տեխնիկական ծառայություններն ու գրադարանը տեղադրվել են «Լայպցիգի սպորտֆորում» մարզահամալիրի տարածքում գտնվող լողավազանի հյուսիսային տրիբունայում։

«Գերմանական մարմնամարզության փառատոն (1860-2002)», «Ֆուտբոլի մրցավարներ» (2006 թվականի Ֆուտբոլի աշխարհի գավաթի պաշտոնական մշակութային ծրագրի մաս) մարզական ցուցահանդեսները շարունակել են իրենց աշխատանքը մի քանի տարի։

2007 թվականի սեպտեմբերի 19-ին Լայպցիգի քաղաքային խորհուրդը որոշել է վերականգնել թանգարանը՝ որպես քաղաքի գլխավոր մարզական տեսարժան վայր՝ նրա համար կառուցելով նոր շենք և այնտեղ տեղադրելով մշտական ցուցադրությունը։ Սակայն այս ծրագիրը մնացել է չիրագործված՝ ֆինանսավորման խնդիրների պատճառով։ Ի վերջո, 2018 թվականին հայտարարվել է, որ Սաքսոնիայի կառավարությունը 2 միլիոն եվրո է հատկացնում «ՌԲ Լայպցիգ» ֆուտբոլային ակումբի հետ համագործակցությամբ «Ռեդ Բուլ Արենա» մարզադաշտի անմիջական հարևանությամբ թանգարան կառուցելու համար։

Ծանոթագրություններ

Գրականություն 

 Volker Rodekamp (Hrsg.): Sport:Schau. Deutsche Turnfeste 1860 - 2002, Stadtgeschichtliches Museum Leipzig. Leipzig 2002
 Herr der Regeln. Der Fußball-Referee. Begleitbuch zur Ausstellung, hrsg. vom Stadtgeschichtlichen Museum Leipzig. Mitteldeutscher Verlag, Leipzig 2006, ISBN 3-89812-367-7
 Volker Rodekamp (Hrsg.): In Bewegung. Meilensteine der Leipziger Sportgeschichte. Ausstellung im Stadtgeschichtlichen Museum Leipzig (= thema.M 20). Leipzig 2018, ISBN 978-3-910034-80-8

Արտաքին հղումներ 

 Das Sportmuseum auf der Website des Stadtgeschichtlichen Museums Leipzig
 Förderverein Sportmuseum Leipzig e. v.

Լայպցիգի թանգարաններ
Սպորտային թանգարաններ
1977 հիմնադրված թանգարաններ